als_Latn dik_Latn sag_Latn
DURRËS, 16 qershor 2015 – Mungesa e bashkëpunimit me Komisionin Qendror të Zgjedhjeve, në kuadër të zgjedhjeve elektorale të 21 qershorit 2015 sjell sanksione për përfaqësuesin e PS-së Sulejman Ibrahimi, kryetar i komunës së Ishmit, njoftoi KQZ-ja. Me sa duket, negligjenca e këtij kryekomunari të majtë ka të bëjë me faktin se nuk do të jetë më “i pari i katundit”, meqë Ishmi do të përfshihet në bashkinë e madhe të Durrësit. Ibrahimi ka shprehur pakënaqësi gjatë diskutimit për reformën territoriale. Zëra nga dega e PS-së Durrës thonë Ibrahimi është shprehur se do të punojë fort në fushatë për PS-në me kusht nëse do t’i premtohet posti i nënkryetarit në superbashkinë bregdetare.
Në projektvendimin e mbledhjes së KQZ-së të së hënës, 16 mars 2015 “Për vendosjen e sanksionit administrativ ndaj kryetarëve të Komunave / Bashkive, të cilët nuk kanë dorëzuar në KQZ të dhënat për Qendrat e Votimit së bashku me numrin përkatës të zgjedhësve”, janë 11 krerë të njësive të pushtetit vendor, mes të cilëve dhe Ibrahimi.
Info
Në zbatim të Kodit Zgjedhor në udhëzimin nr. 1, datë 12.12.2012 “Për mënyrën e ngritjes dhe caktimit të vendndodhjes së qendrave të votimit dhe përgatitjen e hartës së njësisë së qeverisjes vendore për zgjedhjet”, KQZ-ja ka përcaktuar se kryetarët e njësive të qeverisjes vendore kanë detyrimin që të dërgojnë në KQZ të dhënat për numrin e qendrave të votimit dhe vendndodhjen e saktë të tyre, së bashku me numrin përkatës të zgjedhësve. Në bazë të nenit 169, të Kodit Zgjedhor, refuzimi për të bashkëpunuar me KQZ-në ose për t’i dhënë KQZ-së informacione që parashikohen nga ky Kod, nga ana e zyrtarëve të organeve të qeverisjes vendore ose qendrore, ndëshkohet me gjobë nga 10 mijë deri në 50 mijë lekë.
/th. m. agjencia e lajmeve “Dyrrah”/
als_Latn als_Latn hne_Deva als_Latn als_Latn